מועצה מקומית

נחף

**מכרז מס' 03/2024**

**לבחירת**

**״מנהל יחידת פרוייקטים הנדסיים״**

יולי 2024

**המועצה המקומית נחף**

**מכרז מס' 03/2024**

**לבחירת מנהל יחידת פרוייקטים הנדסיים**

**מסמכי המכרז**

המסמכים המפורטים מטה וכן כל מסמך ו/או נספח נוסף שהוזכר באחד או יותר מהמסמכים והנספחים האמורים, מהווים חלק בלתי נפרד מהמכרז ויקראו להלן יחד ולחוד, מסמכי המכרז:

**תוכן העניינים**

[1. כללי 4](#_Toc168487278)

[2. ריכוז מועדים ולוחות זמנים בהליכי קבלת הצעות המחיר 4](#_Toc168487279)

[3. תנאי סף להשתתפות במכרז 8](#_Toc168487280)

[4. בדיקות מוקדמות , הבהרות ושינויים 8](#_Toc168487281)

[5. קבלת מידע נוסף 9](#_Toc168487282)

[6. מילוי מסמכי המכרז והכנת ההצעה 10](#_Toc168487283)

[7. חתימה על מסמכי המכרז והמצאת אישורים 11](#_Toc168487284)

[8. תוקף ההצעה 12](#_Toc168487285)

[9. המקום והזמן להגשת ההצעות 12](#_Toc168487286)

[10. פתיחת תיבת ההצעות, בדיקת ההצעות ובחירת ההצעה הזוכה 12](#_Toc168487287)

[11. חתימת החוזה והמצאת ערבות לקיום החוזה 16](#_Toc168487288)

[12. הוצאות 16](#_Toc168487289)

[13. הוראות שונות 16](#_Toc168487290)

[14. הודעות ונציגות 18](#_Toc168487291)

[הצהרת המציע 19](#_Toc168487292)

[הסכם 21](#_Toc168487293)

[טופס ההצעה 38](#_Toc168487294)

**מכרז מס' 03/2024**

**לבחירת מנהל יחידת פרוייקטים הנדסיים**

המועצה המקומית **נחף**  מזמינה בזאת הצעות להתמנות ל" **מנהל יחידת פרוייקטים הנדסיים** " במיקור חוץ.

רשאים להשתתף במכרז מציעים אשר עומדים בכל תנאי הסף שלהלן:

1. בעל תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ בהנדסה אזרחית או אדריכלות .
2. רישום בפנקס המהנדסים והאדריכלים לפי חוק המהנדסים והאדריכלים, תשי"ח- 1958.
3. ניסיון מקצועי: ניסיון של 5 שנים לפחות בפרוייקטים הנדסיים.
4. ניסיון ניהולי: ניסיון בניהול פרוייקטים של שנה אחת לפחות או בניהול צוות עובדים מקצועיים בכפיפות ישירה או עקיפה.

המציע ייבחר על ידי ועדה מקצועית שתורכב מ: מזכיר המועצה, מהנדס המועצה ואחד מחברי ועדת ההנהלה שייבחר על ידי ראש המועצה. הועדה המקצועית תראיין את המועמדים ותבחר מביניהם את המועמד המתאים ביותר לשמש מנהל יחידת פרוייקטים הנדסיים.

המציע יידרש לצרף להצעתו, בין היתר, מסמכים שיוכיחו עמידתו בתנאי הסף של המכרז, וכן מסמכים נוספים כפי שייקבע בתנאי המכרז.

פרטיים נוספים יוכל המשתתף להשיגם במשרדי מנכ"ל המועצה, בימים א' עד ה', וכן בטלפון 04-9987140 המציע יוכל להפנות שאלות הבהרה למועצה עד ליום 25/07/2024 שעה 14:00 בדוא"ל MANKAL@NAHEF.MUNI.IL **עם העתק** למהנדס המועצה אינג' עזיז מנאע בדוא"ל ENG@NAHEF.MUNI.IL.

ההצעה תוגש במעטפה סגורה בצירוף האישורים הדרושים וזאת עד ליום 31/07/2024 שעה 14:00.

**עיון בחוברת המכרז והדפסתה באתר המועצה: NAHEF.MUNI.IL**

המועצה המקומית וועדת המכרזים רשאים לקחת בחשבון את היכולת הכספית של מגיש ההצעה, ניסיונו בעבודות קודמות ומומחיותו המקצועית בעבודות דומות כולל עמידתו בלוח זמנים.

המועצה המקומית לא מתחייבת לקבל ההצעה הזולה ביותר ו/או כל הצעה אחרת, כמו כן המועצה שומרת לעצמה הזכות לבטל המכרז בכללותו או כל חלק ממנו ולא תהיה למציע הזכות לתבוע או לקבל כל פיצוי כתוצאה מכך .

**בכבוד רב**

**מוחמד זורי**

**ראש המועצה**

היום, 08/07/2024

**הוראות למשתתפים במכרז**

## כללי

* 1. המועצה המקומית נחף (להלן: "**המועצה**") מזמינה בזאת הצעות להתמנות לתפקיד מנהל יחידת פרוייקטים הנדסיים במועצה מקומית נחף במיקור חוץ (להלן: ״**המכרז**״).
	2. המועצה תקדים ותבהיר כי היא לא מתחייבת לקבל ההצעה הזולה ביותר ו/או כל הצעה אחרת, כמו כן המועצה שומרת לעצמה הזכות לבטל המכרז בכללותו או כל חלק ממנו ולא תהיה למציע הזכות לתבוע או לקבל כל פיצוי כתוצאה מכך.
	3. כותרות הסעיפים בכל מסמכי המכרז נועדו אך ורק לנוחיות ההתמצאות ואין להן נפקות כלשהי בפרשנות מסמכי המכרז. כמו כן, לצורך פרשנות תנאי המכרז, לא יובא בחשבון הכלל של "פרשנות נגד המנסח", ולפיכך אין לראות בעובדה שמסמכי המכרז הוכנו על ידי המועצה ככלי עזר כלשהו בפרשנותם נגדה.
	4. אם תימצא סתירה בין מסמכי המכרז ו/או אי בהירות לגבי האמור בהם, תהיה המועצה רשאית לבחור, לפי שיקול דעתה המלא והמוחלט, את הניסוח הנכון ו/או את הפירוש העדיף של מסמכי המכרז, ולמציע לא תהא כל טענה ו/או תביעה הנובעת מהסתירה ו/או מאי הבהירות כאמור ו/או מהפירוש שנבחר על ידי המועצה. כל סתירה ו/או אי התאמה בין מסמכי המכרז השונים, ו/או בין הוראות שונות בתוך אותו מסמך, יפורשו באופן המרחיב את חובות המציע או את זכויות המועצה.
	5. המועצה רשאית לשנות מעת לעת לפני המועד האחרון להגשת ההצעות למכרז, את מסמכי המכרז, לצורך הוספה, ביטול, או שנוי תנאים קיימים ו/או מכל סיבה אחרת. כל שינוי יועבר לידיעתו של מי שרכש את מסמכי המכרז לפני המועד האחרון להגשת הצעות, ומסמכים אלה יהוו חלק בלתי נפרד ממסמכי המכרז ויקבלו עדיפות על פני מסמכים קודמים.

## ריכוז מועדים ולוחות זמנים בהליכי קבלת הצעות המחיר

* 1. להלן טבלה המרכזת את המועדים ולוחות הזמנים לקיום הליכי המכרז לקבלת הצעות:

|  |  |  |
| --- | --- | --- |
| פעולה | מועד ביצוע | שעה |
| מועד פרסום המכרז לקבלת הצעות  | 08/07/2024 |  |
| המועד האחרון להגשת שאלות הבהרה | 25/07/2024 | 14:00 |
| המועד האחרון להגשת הצעות במכרז | 31/07/2024 | 14:00 |
| מועד פתיחת תיבת ההצעות | 31/07/2024 | 14:15 |

* 1. המועצה תהיה רשאית, בכל עת ועל פי שיקול דעתה הבלעדי והמוחלט, לדחות את המועדים הנקובים בטבלה שבפתח סעיף זה לעיל, בתקופה קצובה נוספת אחת או יותר. הודעות על דחייה כאמור יפורסמו באותה דרך שבה פורסם המכרז, וישלחו לכל מי שמסר למועצה פרטים במעמד רכישת מסמכי המכרז. על המועדים החדשים שיקבעו על ידי המועצה, אם וככל שיקבעו, יחולו כל ההוראות אשר חלו על המועדים שקדמו להם. להסרת ספק מובהר, שאין באמור בסעיף זה לעיל משום התחייבות ו/או הבטחה של המועצה למתן ארכה כלשהי, ולא תהיה למשתתפים במכרז זכות לדרוש מהמועצה ארכה כלשהי.
	2. לא יהיה במימוש זכותה של המועצה להאריך מועדים, בהתאם לסעיף 2.2 לעיל, כדי לגרוע מהוראה אחרת כלשהי במסמכי המכרז ו/או מכל זכות הנתונה למועצה על פי מסמכי המכרז או על פי דין, והמשתתפים במכרז יהיו מנועים ומושתקים מלהעלות כל טענה ו/או תביעה בכל הקשור למימושן ו/או אי מימושן של זכויות המועצה בהתאם להוראות סעיף 2.2 לעיל.
	3. כדי לאפשר למציע להכין את הצעתו, מוסרת המועצה נתונים אלה:
* מינהל התכנון אישר ביום 21.12.2023 למועצה מקומית נחף תמיכה כספית בסך של 779,167 ₪ וזאת לשם העסקת כ"א מקצועי לחיזוק מחלקות ההנדסה ברשויות המקומיות. מס' בקשה במרכבה 1001705514. תקנה תקציבית 54-33-02-18 תוקף ההתחייבות מ- 1.1.2024 ועד 31.10.2026, כאשר הגשת דוחות ביצוע על תקופת ההתחייבות תתאפשר עד ליום 30.4.2027. התמיכה נועדה לאפשר העסקת מנהל יחידת פרוייקטים הנדסיים ומתכנן. עותק מההרשאה מצורף למכרז כנספח ומהווה חלק בלתי נפרד הימנו.
* התמיכה עבור מנהל יחידת פרוייקטים הנדסיים הינה כלהלן:

|  |  |
| --- | --- |
| שנת פעילות | תמיכה מקסימאלית עד לסך |
| 2024 | 187,000 ₪  |
| 2025 | 187,000 ₪  |
| 1-10/2026 | 155,833 ₪  |
| סה"כ | 529,833 ₪  |

* ההעסקה תהיה בשיטת "גב אל גב". משמע, השכר ישולם למנהל יחידת פרוייקטים הנדסיים רק לאחר קבלת התמיכה ממנהל התכנון. לא התקבלה תמיכה מכל סיבה שהיא, ואין נפקא מינא מדוע לא התקבלה התמיכה ומי אחראי על אי קבלתה תמיכה, מנהל יחידת פרוייקטים הנדסיים לא יהיה זכאי לקבל תמורה בגין עבודתו, למרות שבוצעה בפועל.
* ככל ומנהל התכנון יפסיק את התמיכה כאמור מכל סיבה שהיא תופסק לאלתר העסקתו של מנהל יחידת פרוייקטים הנדסיים.
* מנהל התכנון ישלם למועצה את התמיכה כדי לאפשר תשלום למנהל יחידת פרוייקטים הנדסיים בהתאם להגשת דו"ח ביצוע על הפעילות הנתמכת בצירוף המסמכים שהוגדרו במבחני התמיכה, חתומים על ידי מורשי החתימה של המועצה. מנהל היחידה לפרוייקטים הנדסיים הוא הגורם האחראי באופן בלעדי להכנת אותן דוחות ביצוע.
* מנהל התכנון קבע מבחני תמיכה. מבחני התמיכה מצורפים כנספח למכרז ומהווים חלק בלתי נפרד הימנו. יודגשו בעיקר תנאים אלה:
* מנהל יחידת פרוייקטים הנדסיים יועסק בהיקף של 80 שעות לפחות לחודש.
* גובה התמיכה המקסימאלי לחצי משרת מנהל יחידת פרוייקטים הנדסיים בעבור העסקתו הוא עד 187,000 ₪ לשנה.
* ייעוד התפקיד: אחראי על ביצוע פרויקטים הנדסיים המתקיימים ברשות ו/או המבוצעים על ידה ו/או גורמי חוץ תוך עמידה באיכות, תקציב ולוח זמנים ובכפוף לחוקים, לתקנות, לחוקי העזר של הרשות ובהתאם להנחיות וסמכות הגופים הרגולטורים בתחום.
* תחומי אחריות: ליווי תכנון וביצוע פרויקטים הנדסיים.
* פירוט הביצועים והמשימות העיקריות, כנגזר מתחומי האחריות:
* תכנון ובניית תכנית עבודה לכל פרויקט בהתאם לאפיון, לרבות הגדרת משימות, אבני דרך, גורמים אחראיים, לו"ז, חומרים ותקציב, סיכונים ופיקוח על ביצועה בהתאם למדיניות בתחום.
* מעקב ובקרה על ביצוע על פי תכנית העבודה, בחינת עמידה בלו"ז, אספקת חומרים, עמידה וניצול תקציבי.
* ניהול ישיבות תכנון ומעקב אחר התקדמות הפרויקט לרבות בחינה ופתרון עיכובים וחסמים והצפתם לרמה הממונה בעת הצורך.
* הפקת דו"חות חודשיים לשיקוף תמונות מצב והתקדמות הפרויקטים.
* ביצוע פעולות פיקוח, בדיקות וביקורות, כולל סיורים מקצועיים הנדסיים לאורך הפרויקט, פיקוח באתרי עבודה וקיום תנאים נדרשים, וביצוע ביקורות מערב לפי הצורך.
* ניהול האפיון ההנדסי, כולל תרגום אפיון הצרכים לתפוקות הנדסיות.
* סיוע בקבלת ההיתרים הנדרשים לבניית הפרויקט.
* טיפול בדרישות סטטוטוריות והיתרי בנייה.
* הכנת ובדיקת אומדני ביצוע.
* ניהול שוטף של יומני עבודה ופיקוח, ורישום של עבודות הבניה המבוצעות.
* ביצוע מעקב ודיווח על תקינות התשתיות.
* תיאום גורמי פנים וחוץ תוך דגש על יצירת ממשקי עבודה עם הרשויות המוסמכות במדינת ישראל בתחומים הרלוונטיים לרבות כלל הדיווחים הנדרשים בהתאם להוראות הדין ולהנחיות הרשויות המוסמכות.
* מתן ייעוץ מקצועי הנדסי לביצוע הפרויקט/ים ההנדסי/ים.
* הכנת מכרזים והתקשרויות עם מתכננים, ספקים וקבלנים בתחום (כולל ביצוע השוואות מחירים), עריכת ובדיקת אומדנים, בדיקת כתבי כמויות, מעקב ופיקוח על הביצוע, התקציב ולוחות הזמנים בהתאם לחוזה ועל חשבונות הקבלנים.
* ליווי הפרויקט בתקופת שנת הבדק ווידוא תיקון הליקויים ע"י הקבלן במידת הצורך.
* מאפייני העשייה הייחודים בתפקיד:
* יכולת ארגון, תיאום ובקרה.
* קפדנות ודייקנות בביצוע.
* מיומנות טכנית ותפיסה מכנית.
* יכולת לעבוד באופן עצמאי.
* יכולת עבודה בצוות עם גורמי פנים וחוץ.
* יחסי אנוש טובים וייצוגיות מול תושבים ובעלי עסקים.
* סמכותיות.
* כושר מנהיגות ויכולת הובלה.
* כושר הבעה בכתב ובעל פה.
* עבודה בשטח.
* עבודה בשעות לא שגרתיות במידת הצורך.
* כפיפות: מהנדס המועצה או סגנו.

## תנאי סף להשתתפות במכרז

* 1. רשאים להשתתף במכרז ולהגיש הצעות אך ורק מציעים שמתקיים בהם, במועד **האחרון להגשת הצעות למכרז**, בכל תנאי הסף להלן:
		1. בעל תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ בהנדסה אזרחית או אדריכלות .
		2. רישום בפנקס המהנדסים והאדריכלים לפי חוק המהנדסים והאדריכלים, תשי"ח- 1958.
		3. ניסיון מקצועי: ניסיון של 5 שנים לפחות בפרוייקטים הנדסיים.
		4. ניסיון ניהולי: ניסיון בניהול פרוייקטים של שנה אחת לפחות או בניהול צוות עובדים מקצועיים בכפיפות ישירה או עקיפה.
	2. כל תנאי הסף וכל יתר התנאים והדרישות המפורטים במסמכי המכרז, חייב שיתקיימו במציע עצמו, ולא בגוף משפטי אחר כלשהו, לרבות גוף משפטי הקשור למציע בקשר משפטי כלשהו. עוד יובהר, שאין להגיש הצעה אחת המוגשת על ידי שני מציעים או יותר.
	3. עצם פנייתה של המועצה למציע פוטנציאלי כלשהו להשתתף במכרז, לא תיחשב, כשל עצמה, במפורש או במשתמע, כהוכחה לעמידתו של המציע בתנאים המוקדמים להשתתפות במכרז, וכל משתתף במכרז יהיה חייב בהוכחת עמידתו בכל התנאים האמורים.
	4. כן מובהר במפורש, כי בכל מקרה בו האישורים ו/או התעודות המוגשים על ידי המציע הינם בעלי תוקף מוגבל, נדרש כי אלו יהיו תקפים במועד האחרון להגשת ההצעות במכרז.

## בדיקות מוקדמות , הבהרות ושינויים

* 1. המציע יקרא בעיון ויבדוק את כל מסמכי המכרז, ויבחן האם המסמכים מובנים לו, אם אינם מכילים סתירות והאם הם ברורים לו די הצורך להכנת הצעתו במכרז, וכן ישתתף במפגש המציעים/ישיבת ההבהרות/סיור הקבלנים, ככל שנקבעו כאלה, וינקוט בכל האמצעים האחרים הנראים לו כנחוצים כדי לחקור את תנאי ההתקשרות עם המועצה לאספקת השירותים.
	2. הזוכה במכרז יהיה מנוע מלטעון ו/או לבסס תביעות כספיות כלשהן כלפי המועצה עקב אי הכרת ו/או אי ידיעת נתונים כלשהם אודות התנאים לאספקת השירותים ולקיום יתר התחייבויותיו לפי מסמכי המכרז.
	3. ידיעות והסברים נוספים בכל הנוגע למכרז זה בהתאם להוראותיו יימסרו למעוניינים באופן המפורט להלן בהוראות אלו.
	4. אם ימצא המציע סתירות, שגיאות ו/או אי התאמות במסמכי המכרז ו/או יהיה לו ספק כלשהו בקשר למובן המדויק של תנאי או פרט הכלולים בהם, עליו להודיע על כך במכתב, שיימסר למועצה עד לא יאוחר מיום 25/07/2024 בשעה 14:00. במידת הצורך תימסרנה תשובות בכתב לכל המשתתפים. על המציע לצרף להצעתו את התשובות האמורות כשהן חתומות על ידו, ותשובות אלה יהוו חלק ממסמכי המכרז.
	5. מבלי לגרוע מהאמור לעיל, המועצה מוסמכת ליתן מיוזמתה הבהרות לאמור במסמכי המכרז ו/או לתקן טעויות שנפלו בהם בהודעה בכתב שתימסר לכל המשתתפים באמצעות הפקסימיליה או בדואר אלקטרוני. כל מציע חייב לצרף להצעתו את התשובות וההבהרות מטעם המועצה כאמור לעיל, כשהן חתומות על ידו והן תהוונה חלק בלתי נפרד ממסמכי המכרז.
	6. למען הסר ספק מובהר בזה שרק הבהרות, מידע נוסף, דרישות והוראות נוספות, תיקוני טעויות ושינויים כאמור לעיל שנמסרו **בכתב** (להלן: "מסמכי הבהרות") יחייבו את המועצה, כאשר בכל מקרה של סתירה ו/או אי התאמה בין הוראה כלשהי במסמכי המכרז לבין הוראה כלשהי במסמכי הבהרות כוחן של האחרונות יהיה עדיף. במקרה של סתירה בין הוראה כלשהי במסמך הבהרות מסוים לבין הוראה במסמך הבהרות אחר, כוחה של ההוראה הכלולה במסמך ההבהרות המאוחר יותר יהיה עדיף. המועצה לא תישא באחריות לפירושים ו/או הסברים שיינתנו בעל פה למשתתפים במכרז, ואלה לא יחייבו אותה.

## קבלת מידע נוסף

* 1. ידיעות והסברים נוספים בכל הנוגע למכרז זה יוכלו המציעים לקבל ממר ג׳מאל פטום, המשמש בתפקיד מנכ"ל המועצה באמצעות דואר אלקטרוני לכתובת MANKAL@NAHEF.MUNI.IL יש לשלוח העתק הפניה ל- אינג' עזיז מנאע דוא"ל ENG@NAHEF.MUNI.IL ומזכירת ראש המועצה, בכתובת דוא"ל LISHKA@NAHEF.MUNI.IL ולוודא קבלת שדר הדוא"ל בטל מס 04-9987140 . ניתן לפנות בבקשות לקבלת ידיעות והסברים כאמור עד לא יאוחר מיום 25/07/2024 בשעה 14:00.
	2. אין באמור לעיל כדי לחייב את המועצה לענות ו/או להיענות לכל פניה של משתתף במכרז. המועצה תהיה רשאית להימנע ממתן מענה כאשר, לפי שיקול דעתה הבלעדי, הפניה אינה מחייבת מתן הבהרה כלשהי.
	3. לאחר חלוף המועד הקבוע כאמור לעיל, לא תישמע ולא תתקבל ממשתתף במכרז כל טענה בדבר סתירה, שגיאה ו/או אי התאמה במסמכי המכרז ו/או בדבר טעות ו/או אי הבנה של פרט כלשהו הקשור במכרז.

## מילוי מסמכי המכרז והכנת ההצעה

* 1. אין לכתוב ו/או למלא פרטים בעיפרון באיזה ממסמכי המכרז. אין להשתמש בטיפקס, במקרה שיש צורך לבצע תיקון של רישום שבוצע, יש לסמן " X " על הרישום שרוצים לתקן, ולכתוב מחדש בעט.
	2. אין לרשום כל שינוי, תוספת, מחיקה, הערה או הסתייגות במסמכי המכרז, בין בגוף המסמכים ובין במכתב לוואי או בכל אופן אחר שהוא, אלא אם הדבר נתבקש במפורש במסמכי המכרז. כל רישום כזה שלא נתבקש ייחשב כאילו אינו קיים, ובמקרה שלדעת המועצה הוא מהותי עלול הוא לפסול את ההצעה.
	3. הצעת המציע תוגש בשני עותקים לאחר שמולאה על-ידו כנדרש, וכשהיא חתומה על-ידי המציע.
	4. כמו כן , יצורפו שני עותקים של כל מסמכי המכרז כשהם חתומים על-ידי המציע בכל דף ודף בנפרד, על ידי המציע בעצמו, שאם לא כן תיפסל ההצעה.
	5. הצעת המחיר תכלול ביצוע מלא ומשולם של כל הפעילויות וההתחייבויות ללא יוצא מן הכלל שעל המציע לבצע על-פי מסמכי המכרז.
	6. הגשת הצעה במכרז מהווה אישור של המציע לכך שכל פרטי המכרז והאמור במסמכי המכרז ידועים לו, וכי הוא מסכים לאמור בהם וכי הוא מסוגל למלא אחר כל התחייבויותיו שבמסמכי המכרז.
	7. לאחר הגשת ההצעה, לא תתקבל כל טענה של המציע בדבר טעות או אי הבנה בקשר לפרט כלשהו שבמסמכי המכרז.
	8. ידוע למציע כי אינו רשאי לערוך שינוי כלשהו במסמכי המכרז. כל שינוי או הסתייגות ביחס לפרט כלשהו שבמסמכי המכרז, המועצה רשאית לפי שיקול דעתה להתעלם ממנו כאילו לא נכתב או לפסול את ההצעה.
	9. אסור למציע למחוק, לתקן, לגרוע, להוסיף או לשנות את מסמכי המכרז, החוזה והנספחים.

## חתימה על מסמכי המכרז והמצאת אישורים

**חתימה על מסמכי המכרז**

* 1. יש לחתום על **כל מסמכי המכרז**, לרבות חוזה ההתקשרות על נספחיו, ולרבות דף התנאים הכלליים על נספחיו.
	2. על המציע לחתום על כל מסמך ממסמכי המכרז, לרבות על עמודי הוראות אלו ועל החוזה ונספחיו. כל עמוד במסמכי המכרז יישא חתימה של המציע. הצעה שלא תהיה חתומה במלואה ו/או לא תהיה חתומה כחוק על ידי המציע כמפורט להלן לא תובא לדיון.
	3. על מסמכי ההצעה יחתמו מורשי החתימה מטעם המציע, בצירוף חותמת המציע ויצורף אישור של עו"ד על סמכותם לחתום בשם המציע, ועל כי המציע מאשר את אמיתות הפרטים הנקובים בה.
	4. על יתרת מסמכי המכרז יחתמו מורשי החתימה מטעם המציע, בצירוף חותמת המציע ויצורף אישור של עו"ד או רו"ח על סמכותם לחתום בשם המציע.

**המצאת מסמכים ואישורים**

* 1. חובה על המציע לצרף להצעתו מסמכים ואישורים כדלקמן, ולהניחם בתוך מעטפת המכרז לקבלת הצעות:
		1. מסמכים להוכחת עמידת המציע בתנאי הסף כאמור לעיל בסעיף 3 על סעיפי המשנה שבו.
		2. **אישור תקף על ניהול פנקסי חשבונות ורשומות** על פי חוק עסקאות גופים ציבוריים (אכיפת ניהול חשבונות), תשל"ו – 1976 על שם המציע בלבד .

יובהר, תאגיד אינו רשאי להשתתף במכרז. רק יחיד רשאי להשתתף במכרז.

* 1. מובהר ומודגש – בהדגשת יתר – כי אי צירוף אחד המסמכים או יותר ואי חתימה על כל מסמכי המכרז, לרבות הסכם ההתקשרות על כל נספחיו, מהווה אי עמידה בתנאי הסף וועדת המכרזים לא תידון כלל בהצעה שהוגשה.
	2. המציע אינו רשאי להשלים מסמכים לאחר הגשת ההצעה. מסמכים שלא צורפו בעת הגשת ההצעה ולא הונחו במעטפה הסגורה שהונחה בתיבת ההצעות לא יוגשו לאחר מכן.

## תוקף ההצעה

* 1. תוקף ההצעה לתקופה של 180 יום מהמועד האחרון להגשת הצעות.
	2. אם יידרש לכך בכתב ע"י המועצה, יאריך המציע ב- 30 (שלושים) יום נוספים את תוקף הצעתו ואת תוקף הערבות להצעה. מציע שלא יאריך ערבותו כאמור ייחשב כמי שחזר בו מהצעתו למכרז.

## המקום והזמן להגשת ההצעות

* 1. את ההצעות המפורטות כולל כל הנספחים והמסמכים המצורפים, יש להכניס למעטפה סגורה אשר תופקד **במסירה אישית** בתיבת המכרזים במשרדי מזכירות המועצה עד ל**יום 31/07/2024 שעה 14:00**. הצעות שתשלחנה בדואר, או בדרך אחרת, לא תתקבלנה. **כל מסמכי מכרז לקבלת הצעות מחיר אשר יימסרו לאחר המועד והשעה הנקובים לעיל ייפסלו ולא יכללו בדיוני ועדת המכרזים.**

על המעטפות יצוין:

 **"מכרז 03/2024 מנהל יחידת פרוייקטים הנדסיים "**

* 1. מעטפות שימסרו לאחר המועד האמור, לא תיפתחנה אלא רק לשם בירור זהות מגיש המעטפה לצורך החזרתה.
	2. יחד עם ההצעה יחזיר המציע למועצה את כל מסמכי המכרז לקבלת הצעות.
	3. אין לרשום על גבי המעטפה את פרטיו של המציע או כל סימן מזהה אחר .

## פתיחת תיבת ההצעות, בדיקת ההצעות ובחירת ההצעה הזוכה

* 1. פתיחת תיבת ההצעות תהיה ביום 31/07/2024 בשעה 14:15 או **במועד אחר שיפורסם על לוח המודעות בכניסה למועצה**.
	2. אי הגשת הצעת מחיר ו/או אי השלמת מקום הטעון מילוי ו/או כל שינוי או תוספת שיעשו במסמכי המכרז או כל הסתייגות ביחס אליהם, בין על-ידי שינוי או תוספת בגוף המסמכים או במכתב לוואי או בכל דרך אחרת , עלול לגרום לפסילת ההצעה.
	3. המועצה שומרת לעצמה את הזכות לדרוש מהמציע בעת העיון בהצעתו מידע, נתונים והסברים בכל עניין הקשור בהצעתו, פרטים נוספים ו/או הבהרות נוספות ו/או מסמכים נוספים לשביעות רצונה המלא גם לאחר פתיחת ההצעות ע"מ לבחון את המציע , כשירותו, ניסיונו, חוסנו הכלכלי, מקורות המימון העומדים לרשותו לביצוע העבודה ו/או למתן השירותים נשוא המכרז וסבירות הצעתו. המציע יהיה חייב למסור את המידע, הנתונים, ההסברים, הניתוחים, הפרטים הנוספים, ההבהרות והמסמכים האלה למועצה או למי מטעמה. כן תהיה המועצה רשאית לבחון עם המציע אם הצעתו אינה מבוססת על הבנה מוטעית של נושא המכרז או על הנחות בלתי נכונות. אם יסרב המציע למסור למועצה ו/או למי מטעמה את האמור להנחת דעתה, תהיה המועצה רשאית להסיק מסקנות כפי שתיראנה לה עד כדי פסילת ההצעה.
	4. המועצה תהא רשאית לערוך חקירות ובדיקות לפי ראות עיניה אודות המציעים, כולם או מקצתם, ובכלל זה אודות עברם וניסיונם. בהגשת ההצעה במכרז רואים את המציע כמי שהסכים מרצונו הטוב והחופשי לעריכת בדיקות וחקירות כאמור. מציע שימנע משיתוף פעולה מלא, לשביעות רצון המועצה, בעריכת החקירות והבדיקות כאמור ו/או ימסור מידע לא נכון או מידע חלקי או מידע מטעה למועצה או למי מטעמה, תהיה המועצה רשאית לפסול את הצעתו. כן מתחייב המציע לעדכן את המועצה ללא דיחוי אודות כל שינוי אשר יחול, אם יחול, במידע שמסר בפרק הזמן שיחלוף מאז מסירתו למועצה ועד לקבלת החלטתה בדבר ההצעה הזוכה.
	5. בדיקת ההצעות ובחירת ההצעה הזוכה תבוצע במכרז דו שלבי, כמפורט להלן:
* **שלב א':** היועץ המשפטי של המועצה יבחן את מסמכי המציעים ועמידתם בתנאי הסף להשתתפות במכרז. הצעות שלא יוכיחו עמידה בתנאי הסף כנדרש יפסלו.
* **שלב ב':** ועדת מקצועית המורכבת מ: חבר ועדת ההנהלה שייבחר על ידי ראש המועצה, מזכיר המועצה ומהנדס המועצה, תבחן את ההצעות וזאת לפי הקריטריונים הבאים:

|  |  |
| --- | --- |
| **אמת מידה** | **ניקוד מירבי** |
| מחיר | 20 נקודות |
| ריאיון אישי והתרשמות ממסמכי המציע | 80 נקודות |
| סה"כ | 100 |

החלטות הוועדה יתקבלו ברוב חבריה.

* **שלב ג'** : וועדת המכרזים תיבחן את ההצעות שנותרו כשרות לאחר שעברו שלב א' ותיתן את המלצתה לראש המועצה בהתחשב בהמלצת הוועדה המקצועית והניקוד שקיבלה ההצעה. ככל ולא הייתה המלצה על ההצעה הטובה ביותר לפי המלצת הוועדה המקצועית, תנמק ועדת המכרזים את החלטתה בנימוקים המצדיקים את המלצתה על הצעה אחרת. וועדת המכרזים רשאית להמליץ על הצעה יחידה שנותרה כשרה.
* **שלב ד'**: ראש המועצה ייבחן את המלצת ועדת המכרזים, וכן המסמכים של המציעים בשים לב למסמכי מכרז קבלת הצעות מחיר ותנאיו, חוות דעת היועץ המשפטי, חוות דעת הוועדה המקצועית ויקבל את החלטתו. רצה ראש המועצה לחרוג מהמלצת ועדת המכרזים, יביא את העניין לדיון וקבלת החלטה בפני מליאת המועצה.
	1. אין המועצה מתחייבת לקבל כל הצעה שהיא.
	2. המועצה רשאית לא להתחשב כלל בהצעה שהיא בלתי סבירה מבחינת מחירה לעומת מהות ההצעה ותנאיה ו/או לעומת מהות המטלות הקבועות בחוזה והנדרשות לביצוע העבודה, או בשל חוסר התייחסות מפורטת לסעיף מסעיפי המכרז לקבלת הצעות שלדעת המועצה מונע הערכת ההצעה כראוי.
	3. המועצה אינה מתחייבת לקבוע את ההצעה הזולה ביותר או כל הצעה שהיא כזוכה, ושומרת לעצמה הזכות לבטל את המכרז בכללותו או כל חלק ממנו ו/או לפצל את המכרז לקבלת הצעות באופן שהעבודה ו/או השירות יוזמנו ממספר מציעים ו/או הציוד יוזמן ממספר ספקים. למען הסר ספק, הספק/מנהל יחידת פרוייקטים הנדסיים יהיה חייב לספק חלק מהציוד/השירותים שהמועצה תבחר מתוך הצעתו במחירים שנקב, ואי עמידה בתנאי זה תחשב כהפרה.
	4. המועצה רשאית לפצל את הזכייה במכרז, בין מספר מציעים, או לבחור במציע אחד לביצוע כל העבודה בשלמותה, הכל לפי שיקול דעתה הבלעדי של המועצה.
	5. בבחירת ההצעה הזוכה, רשאית המועצה לקחת בחשבון שיקוליה את אמינותו, רמתו המקצועית וכושרו של המציע לבצע את החוזה ואת ניסיונו של המציע בהתחשב בחוות הדעת ובפרטים שנמסרו ו/או התבררו על עבודתו במקומות אחרים ו/או עם גופים ציבוריים אחרים ו/או ברשויות מקומיות לרבות ניסיון קודם בעבודה מול המועצה בעבר.
	6. במסגרת בחינת עמידתו של המציע בדרישות הניסיון המוכח הקודם, שומרת המועצה לעצמה את הזכות לבחון כל נתון רלבנטי לדעתה הקשור במציע, לרבות ומבלי לגרוע מכלליות האמור: ניסיונם הקודם של גופים אחרים עם המציע ורמת שביעות הרצון של אותם גופים משירותיו של המציע, סיבות להפסקת התקשרות של גופים אחרים עם המציע, סיבות להימנעות מלממש אופציה להארכת חוזה עם המציע, רמת אמינותו של המציע, וכן הרמה המקצועית, החוסן הכלכלי, רמת הארגון ורמת כח האדם המועסק על ידי המציע. בהגשת ההצעה רואים את המציע כמי שהסכים מרצונו הטוב והחופשי לעריכת בדיקות וחקירות כאמור.
	7. המועצה תהיה רשאית לפסול מציע שקיימת לגביו חוות דעת שלילית מאת הגופים האחרים, בהתייחס לשירותים שסיפק להן. במקרה כאמור תינתן למציע זכות טיעון בכתב או בעל פה לפני קבלת ההחלטה הסופית, הנתונה לשיקול דעתה של ועדת המכרזים.
	8. המועצה תהיה רשאית לדחות הצעה, אם תגיע למסקנה שהיא תכסיסנית ו/או הוגשה בחוסר תום לב.
	9. משתתף שהצעתו לא תתקבל יקבל הודעה בכתב על כך 14 יום לאחר מועד ההחלטה, בדואר רשום אשר אליה תצורף הערבות הבנקאית שהומצאה על ידו.
	10. מועד תחילת העבודה הינו \_\_\_\_\_\_\_\_ . המועצה שומרת לעצמה את הזכות להודיע לזוכה שיהא עליו להתחיל באופן מיידי בביצוע העבודה או לדחות את ביצוע העבודה, הכל לפי שיקול דעתה הבלעדי .
	11. אם משתתף שזכה לא יתחיל בעבודה או יבצע אותה שלא לשביעות רצון המועצה ו/או יוחלט איתו על הפסקת עבודתו תהיה המועצה רשאית אך לא חייבת להתקשר עם המציע השני שנקבע כעונה על תנאי המכרז.
	12. מובהר בזאת להסרת כל ספק כי המועצה רשאית לפי שיקול דעתה לבטל את המכרז או לדחות את ביצועו למועד אחר ובאותו מועד לפרסם מכרז קבלת הצעות חדש וזאת גם לאחר שנמסרה הודעה למציע על זכייתו, ולמציע שיזכה או לכל מציע אחר, לא תהיינה כל טענות בקשר לכך.
	13. רק חתימת המועצה על החוזה תהווה התקשרות מחייבת.
	14. החלטה על זכיית מציע לרבות הודעה למציע על כך , לא תשמשנה כאישור להתקשרות בחוזה עימו , והמציע לא יהיה רשאי להסתמך על כך.
	15. המועצה תהיה רשאית הן לפני חתימת החוזה והן בתקופת החוזה , להקטין את היקף החוזה ו/או להוציא לפועל רק חלק ממנו לפי שיקול דעתה .
	16. כמו כן , תהיה המועצה רשאית לדחות את תחילת ביצוע החוזה ו/או להתקשר לביצוע רק חלק מן החוזה .
	17. המחירים שנקב בהם המציע יהיו תקפים לתקופה של 48 חודשים מיום תחילת ההתקשרות וכל הזמנה במסגרת המכרז מחייבת את המציע במחירים שנקב בהם בהצעתו שהוגשה במכרז לקבלת הצעות.
	18. תנאי התשלום הינם כאמור בחוזה ההתקשרות המהווה חלק בלתי נפרד ממסמכי המכרז. לא תהיה הצמדה כלשהי למחיר שיוצע במכרז.
	19. במקרה שהזוכה לא יעמוד בהתחייבויותיו על-פי מסמכי המכרז או שיתברר למועצה כי הצהרה כלשהי של המציע שניתנה במכרז אינה נכונה או שהמציע לא גילה למועצה עובדה מהותית אשר לדעת המועצה היה בה כדי להשפיע על קביעתו כזוכה במכרז, רשאית המועצה לבטל את הזכייה במכרז ולחלט את הערבות הבנקאית שצורפה להצעתו, וכן למסור את ביצוע המכרז למי שייקבע על-ידה בין המציע הבא בתור ובין המציע שיזכה במכרז קבלת הצעות חדש שיפורסם. במקרה כזה הזוכה שהצעתו בוטלה כאמור, יפצה את המועצה על כל הפסד שייגרם לה בגין כך. אין בגובה הערבות כדי לשמש מגבלה לגובה הפיצוי שהזוכה שהצעתו בוטלה , יהיה חייב לשלם למועצה .

## חתימת החוזה והמצאת ערבות לקיום החוזה

* 1. עם קביעת הזוכה תימסר לו על כך הודעה בכתב בפקסימיליה/בדואר/בדואר אלקטרוני כפי שתימצא המועצה לנכון. המציע שיקבע כזוכה מתחייב תוך 14 ימים לחתום על חוזה ההתקשרות ולהמציא תוך מועד זה את כל המסמכים הנדרשים וכל מסמך אחר שיידרש על ידי המועצה להמציא בטרם שיחל בביצוע העבודה. אי חתימה על החוזה ו/או אי המצאת כל האישורים שהתבקש המציע לפי מסמכי המכרז בטרם התחלת העבודה ו/או אי המצאת כל מסמך אחר שנתבקש להמציא על די המועצה ו/או אי התחלת העבודה תביא לביטול הזכייה.

## הוצאות

* 1. כל משתתף במכרז יישא בלעדית בכל העלויות, מכל מין וסוג שהוא , בקשר להשתתפותו במכרז.
	2. המועצה לא תחזיר ולא תשתתף בשום צורה בהוצאות כלשהן של המשתתפים במכרז, לרבות הבדיקות המוקדמות או הוצאות אחרות כלשהן הכרוכות בהגשת ההצעות או הנובעות ממנה.

## הוראות שונות

* 1. המועצה רשאית בכל עת, לפי שיקול דעתה הבלעדי, להפסיק את ההתקשרות על פי החוזה שייכרת בעקבות מכרז זה, מכל סיבה שהיא, בהודעה מוקדמת למציע של 30 יום מראש, ולמציע שזכה במכרז ואתו נכרת החוזה לא תהיינה כל תביעות ו/או טענות, כספיות או אחרות, למעט זכותו לקבל את התמורה המגיעה לו בגין השירותים שניתנו על ידו בפועל, אם ניתנו, עד למועד הפסקת ההתקשרות, כאמור, ובכפוף להוראות המכרז והחוזה שנכרת בעקבותיו.
	2. תחילת ביצוע העבודה, תהא בהתאם לתאריך שיהא נקוב בצו התחלת עבודה שיימסר בידי המציע הזוכה במכרז.
	3. המועצה שומרת לעצמה את הזכות לא להתחשב בפגמים פורמאליים באיזו הצעה שהיא במידה שוויתור כזה לא יגרום נזק למועצה.
	4. בהגשת הצעתו מסכים המציע לכך שהמועצה תהא רשאית, אך לא חייבת, לאפשר למציע שהצעתו חסרה ו/או פגומה, לתקן או להשלים את הצעתו, הכל פי שיקול דעתה המלא, בדרך ובתנאים שתקבע.
	5. המועצה שומרת לעצמה את הזכות, לדחות כל הצעה או את ההצעות כולן ולבטל את המכרז, הכל לפי שיקול דעתה הבלעדי; במקרה של ביטול המכרז לא תהיה המועצה חייבת לפצות את המשתתפים במכרז ו/או לשלם להם תשלום כלשהו.
	6. מבלי לגרוע מכלליות האמור, תהיה המועצה רשאית, לפי שיקול דעתה הבלעדי, לבטל את המכרז בקרות אחת או יותר מהנסיבות הבאות:
	7. חל שינוי נסיבות, או השתנו צרכי המועצה, באופן המצדיק לדעת המועצה את ביטול המכרז;
	8. קיים בסיס לחשד ממשי שהמשתתפים במכרז, או חלקם, תיאמו ביניהם את ההצעות שהגישו למכרז, או פעלו באופן המהווה הסדר כובל או עבירה על פי דין או שיש בו כדי לסכל את מטרות המכרז;
	9. התברר למועצה שנפלה טעות בתנאים ו/או בדרישות המפורטים במסמכי המכרז, או הושמטו מהם נתונים ו/או דרישות שהינם מהותיים, או שהכנת מסמכי המכרז התבססה על נתונים שגויים ו/או בלתי מספקים;
	10. עיון במסמכי המכרז: בהתאם לדיני המכרזים נתונה למציעים הזכות לעיין בהצעה הזוכה. העיון יבוצע בתיאום מראש עם המועצה. המועצה תהיה רשאית לדרוש מהמציעים תשלום עבור צילום המסמכים.
	11. ככל שלדעת המציע קיימים בהצעתו חלקים הכוללים סודות מסחריים או עסקיים )להלן: "מידע סודי" אשר לדעתו אין לאפשר למציעים האחרים לעיין בהם, עליו לצרף להצעתו נספח המפרט את המידע הסודי כאמור, ואת הנימוקים שבגינם אין לאפשר למציעים האחרים לעיין בו. כל זאת, למעט הצעותיו הכספיות של המציע ונתונים הנוגעים להוכחת עמידתו בתנאי הסף או בדרישות מהותיות של המכרז אשר יחשפו בכל מקרה.
	12. מציע שלא יצרף להצעתו נספח כאמור לעיל, יחשב כמי שנתן הסכמתו לכך שבמקרה שיזכה במכרז, יהיו המציעים האחרים זכאים לעיין בהצעתו במלואה. הגיש המציע נספח כאמור, ייחשב הדבר כהסכמה מפורשת מצידו להיות מידע זה סודי גם בהצעות המציעים האחרים, ולוויתור מראש על זכותו לעיין במידע זה בהצעותיהם.
	13. בכל מקרה, ההחלטה בדבר חשיפה או חיסיון של חלקים בהצעה הינה בסמכותה של ועדת המכרזים של המועצה, אשר רשאית לחשוף גם חלקים שצוינו על ידי המציע כחסויים.
	14. כל מסמכי המכרז הנם רכושה של המועצה. המסמכים מושאלים לרוכשם לשם הכנת הצעתו והגשתה ולא למטרה אחרת כלשהי. על רוכש מסמכי המכרז להחזיר מסמכים אלה, כולם ללא יוצא מן הכלל, בין אם יגיש הצעה ובין אם לאו, ואין הוא רשאי להעתיק אותם, כולם או מקצתם ו/או להשתמש בהם לכל מטרה אחרת. המציע יפצה ו/או ישפה את המועצה בגין כל נזק ו/או הוצאה שיגרמו למועצה בקשר עם אי החזרת המסמכים למועצה ו/או שימוש שעשה המציע במסמכים שלא לצרכי המכרז ו/או העברתם לצד שלישי.

## הודעות ונציגות

* 1. בעת קבלת מסמכי המכרז יהיה על המציע להודיע למועצה את כתובתו לצורך מסירת הודעות בכל הקשור במכרז זה, וכן את שמו, מספר הטלפון, מספר הפקסימיליה וכתובת הדואר האלקטרוני של האדם אשר ייצג אותו בכל הקשור במכרז זה. בכל הקשור במכרז זה תעמוד המועצה בקשר עם הנציג עליו יודיע המציע, כאמור לעיל, או עם אדם אחר עליו יודיע המציע בכתב בציון כל הפרטים הנזכרים לעיל.
	2. כל הודעה שתשלח על ידי המועצה בדואר רשום לפי המען שמסר המציע, כאמור לעיל, תחשב כאילו נתקבלה על ידי המציע כעבור 72 (שבעים ושתיים) שעות ממועד מסירתה למשלוח במשרד הדואר. הודעה שתשלח בפקסימיליה/דואר אלקטרוני למספר/כתובת דוא"ל שנמסר על ידי המציע, כאמור לעיל, תחשב כנתקבלה בתחילת יום העסקים הראשון שלאחר שידורה.

**מוחמד זורי**

 **ראש המועצה המקומית נחף**

**המועצה המקומית נחף**

**מכרז 03/2024 לבחירת מנהל יחידת פרוייקטים הנדסיים**

# הצהרת המציע

אני הח"מ \_\_\_\_\_\_\_\_\_\_\_\_\_\_\_\_ נושא ת.ז. \_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אם לא אעשה כן אהיה צפוי לעונשים הקבועים בחוק, מצהיר מסכים ומתחייב בזה בכתב כדלקמן:

* 1. קראתי בקפדנות את כל מסמכי המכרז לקבלת הצעות להתמנות לתפקיד מנהל יחידת פרוייקטים הנדסיים במיקור חוץ שפורסם על ידי מועצה מקומית נחף (להלן: ״**המכרז**״ ו ״**המועצה**״) לפרטיהם על נספחיהם.
	2. הבנתי את כל האמור במסמכי המכרז והגשתי את הצעתי בהתאם.
	3. ידוע לי כי המועצה אינה מתחייבת לקבל את הצעתי אף אם תהיה ההצעה הזולה ביותר.
	4. ידוע לי כי ועדת המכרזים רשאית להתחשב בכל שיקול שתמצא אותו רלוונטי לבחירת המציע שיזכה במכרז לרבות כושרו, ניסונו ויכולתו של המציע, ובכך להעדיף מציע אחד על מציע אחר, ללא קשר לגובה ההצעה שניתנה.
	5. אני מסכים לכל האמור במסמכי המכרז ולא אבוא בתביעות כלשהן ו/או בדרישות המבוססות על אי ידיעה ו/או אי הבנה ואני מוותר מראש על טענות כאמור.
	6. לטעמי, תנאי ההשתתפות במכרז (תנאי הסף) סבירים והוגנים ולא אבוא בתביעות ו/או עתירות ו/או דרישות כלשהן כנגד תנאי ההשתתפות במכרז קבלת הצעות מחיר ואני מוותר מראש על כל טענה כאמור.
	7. אני עומד בכל התנאים הנדרשים עפ"י מסמכי המכרז ואני מקבל על עצמי לבצע את העבודה נשוא המכרז בתנאים המפורטים במסמכי המכרז.
	8. הצעתי מוגשת ללא כל קשר או תיאום עם משתתפים אחרים.
	9. לא הוגש נגדי כתב אישום בגין עבירה שיש עמה קלון ולא הורשענו לא אנו ולא מי ממנהלינו בעבירה שיש עמה קלון.
	10. לא הורשעתי בעבירה לפי חוק שכר מינימום התשמ"ז – 1987.
	11. לא הורשעתי בעבירה של העסקת עובדים זרים.
	12. אני מכיר כל הדינים המתייחסים לעבודה נשוא המכרז ומתחייב לפעול לפיהם לרבות לפי השינויים שיחולו מעת לעת.
	13. הצעתי היא בלתי חוזרת ואינה ניתנת לביטול או לשינוי ותהא תקפה במשך 180 יום מהמועד האחרון להגשת הצעות.
	14. אני מסכים כי המועצה תהיה זכאית, אך לא חייבת, לראות בהצעתי ובקבלתה על ידה התחייבות בלתי חוזרת ומחייבת ביני לבינה.
	15. היה והצעתי תתקבל אני מתחייב כי תוך 14 ימים מיום הודעת המועצה על זכייתי במכרז לחתום על כל המסמכים ולהפקיד בידיכם הכל כנדרש במסמכי המכרז ולהתחיל בביצוע העבודה נשוא המכרז ביום שתורה לי המועצה.
	16. הצעתי הינה בגדר המטרות והסמכויות הקבועות במסמכי המציע בשמו מוגשת ההצעה, אני זכאים לחתום בשם המציע על הצעה זו ואין כל מניעה על פי כל דין או הסכם לחתימתי על הצעה זו.
	17. ידוע לי היטב כי התמורה עבור מתן השירותים נשוא מכרז לקבלת הצעות זה, תועבר לי **אך ורק** לאחר קבלת הכספים מהגוף ו/או המשרד הממשלתי המממן ובהתאם להנחיותיו בדבר תשלומים. איחור בתשלום הנובע מעיכוב העברת הכספים מהגוף המממן לא תיחשב כאיחור בתשלום עפ"י החוזה ואינה מהווה בשום צורה שהיא עילה לעיכוב או ביטול מתן השירות על ידי כמנהל יחידת פרוייקטים הנדסיים. לא תישמע טענה מצידי כמנהל יחידת פרוייקטים הנדסיים שהעיכוב בקבלת הכספים מהגוף המממן נבע מטעות ו/או רשלנות ו/או פעולה בזדון מצידה של המועצה. אין נפקא מינא מדוע נגרם העיכוב.

 \_\_\_\_\_\_\_\_\_\_\_\_\_\_\_\_\_\_\_\_\_\_

 המציע

אני הח"מ \_\_\_\_\_\_\_\_\_\_\_\_\_ , עו"ד של \_\_\_\_\_\_\_\_\_\_\_\_\_\_ (להלן: "**המציע**") מאשר בזה כי ביום \_\_\_\_\_\_\_\_\_ חתם בפני על הצהרה זו מר/גב \_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_ בשם המציע לאחר שהוזהר כדין , וכן כי אצל המציע נתקבלו כל ההחלטות וכל האישורים הדרושים על פי מסמכי ההתאגדות של המציע ועל פי כל דין לחתימת המציע ו/או המצהיר מטעמו על הצהרה זו וכי חתימתו של המצהיר מחייבת את המציע.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

חותמת עורך הדין מס' רישיון חתימה

# הסכם

**שנערך ונחתם ב- נחף ביום \_\_\_\_\_\_\_ לחודש \_\_\_\_\_ שנת \_\_\_\_\_**

בין:

**מועצה מקומית נחף**, מס' ישות 500205224

ת.ד. 693, נחף, 2013700

טל: 04/9987140; פקס: 04/9985693

דוא״ל: lishka@nahef.muni.il

(להלן: "**המועצה**")

מצד אחד

לבין:

\_\_\_\_\_\_\_\_\_\_\_\_\_\_\_ , ח.פ.....................

מ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טל: \_\_\_\_\_\_\_\_\_\_\_ פקס: \_\_\_\_\_\_\_\_\_\_

(להלן: "**מנהל יחידת פרוייקטים הנדסיים** ")

מצד שני

והואיל ובעקבות מכרז מס 03/2024 לבחירת מנהל יחידת פרוייקטים הנדסיים (להלן: ״**המכרז**״), החליטה המועצה המקומית נחף לבחור במנהל יחידת פרוייקטים הנדסיים כמציע זוכה לשם מתן שירותי מנהל יחידת פרוייקטים הנדסיים, כאשר תפקידו של מנהל יחידת פרוייקטים הנדסיים יהיה, בין היתר, ליתן **שירותים אלה**:

* תכנון ובניית תכנית עבודה לכל פרויקט בהתאם לאפיון, לרבות הגדרת משימות, אבני דרך, גורמים אחראיים, לו"ז, חומרים ותקציב, סיכונים ופיקוח על ביצועה בהתאם למדיניות בתחום.
* מעקב ובקרה על ביצוע על פי תכנית העבודה, בחינת עמידה בלו"ז, אספקת חומרים, עמידה וניצול תקציבי.
* ניהול ישיבות תכנון ומעקב אחר התקדמות הפרויקט לרבות בחינה ופתרון עיכובים וחסמים והצפתם לרמה הממונה בעת הצורך.
* הפקת דו"חות חודשיים לשיקוף תמונות מצב והתקדמות הפרויקטים.
* ביצוע פעולות פיקוח, בדיקות וביקורות, כולל סיורים מקצועיים הנדסיים לאורך הפרויקט, פיקוח באתרי עבודה וקיום תנאים נדרשים, וביצוע ביקורות מערב לפי הצורך.
* ניהול האפיון ההנדסי, כולל תרגום אפיון הצרכים לתפוקות הנדסיות.
* סיוע בקבלת ההיתרים הנדרשים לבניית הפרויקט.
* טיפול בדרישות סטטוטוריות והיתרי בנייה.
* הכנת ובדיקת אומדני ביצוע.
* ניהול שוטף של יומני עבודה ופיקוח, ורישום של עבודות הבניה המבוצעות.
* ביצוע מעקב ודיווח על תקינות התשתיות.
* תיאום גורמי פנים וחוץ תוך דגש על יצירת ממשקי עבודה עם הרשויות המוסמכות במדינת ישראל בתחומים הרלוונטיים לרבות כלל הדיווחים הנדרשים בהתאם להוראות הדין ולהנחיות הרשויות המוסמכות.
* מתן ייעוץ מקצועי הנדסי לביצוע הפרויקט/ים ההנדסי/ים.
* הכנת מכרזים והתקשרויות עם מתכננים, ספקים וקבלנים בתחום (כולל ביצוע השוואות מחירים), עריכת ובדיקת אומדנים, בדיקת כתבי כמויות, מעקב ופיקוח על הביצוע, התקציב ולוחות הזמנים בהתאם לחוזה ועל חשבונות הקבלנים.
* ליווי הפרויקט בתקופת שנת הבדק ווידוא תיקון הליקויים ע"י הקבלן במידת הצורך.

כל האמור לעיל ייקראו יחד :״**השירותים**״.

והואיל ומנהל יחידת פרוייקטים הנדסיים הציע למועצה ליתן לה את השירותים הדרושים לה לרבות כל השירותים המפורטים כאמור לעיל בהסכם זה, והמועצה קבעה כי הצעתו של מנהל יחידת פרוייקטים הנדסיים הינה ההצעה הראויה;

והואיל ומנהל יחידת פרוייקטים הנדסיים מצהיר כי הנו בעל הידע המקצועי, האמצעים הכספיים, הטכניים והארגונים והמומחיות למתן השירותים מושא הסכם זה;

והואיל וברצון המועצה לקבל את השירותים מאת מנהל יחידת פרוייקטים הנדסיים ומנהל יחידת פרוייקטים הנדסיים מעוניין ליתן את השירות בהתאם לאמור בהסכם זה;

הואיל והצדדים מסכימים כי התקשרות זו תהיה על בסיס קבלני (מיקור חוץ) ולא תיצור יחסי עובד מעביד בין המועצה לבין מנהל יחידת פרוייקטים הנדסיים, וזאת בהתחשב בתנאי ההתקשרות שאינם עומדים בתנאי קבלת עובד במועצה ואינם הולמים התקשרות במסגרת יחסי עובד מעביד במועצה;

והואיל וקיים כיסוי תקציבי להוצאה הכרוכה בביצוע חוזה זה ~~בתקציב הרגיל המאושר בסעיף מספר .................... או~~ בתב"ר מס' 544 שאושר במליאת המועצה ביום31/01/2024 ועל ידי משרד הפנים ביום 19/02/2024;

והואיל וברצון הצדדים לקבוע ולהסדיר את זכויותיהם והתחייבויותיהם בכל הנוגע למתן השירותים נשוא הסכם זה;

אי לכך הוסכם, הוצהר והותנה בין הצדדים כדלקמן:

1. **מבוא ונספחי ההסכם**
	1. המבוא להסכם זה מהווה חלק בלתי נפרד מן ההסכם ויש לקראם כאחד.
	2. תנאי המכרז מספר 03/2024, מסמכי המכרז, לרבות נספחיו (ההרשאה ומבחני התמיכה) (לעיל ולהלן: ״**המכרז**״) והצהרת המציע החתומה שהוגשה במסגרת המכרז וכן כל המסמכים שהוגשו על ידי המציע מהווים חלק בלתי נפרד מהסכם זה ומחייבים את מנהל יחידת פרוייקטים הנדסיים כפי שתנאי החוזה מחייבים אותו. כל אימת שקיימת סתירה בין תנאי חוזה זה לבין תנאי המכרז ו/או הצהרת המציע, יגברו תנאי החוזה.
2. **הגדרות**
	1. בהסכם זה יוקנו למונחים הבאים משמעויות, כדלקמן:

"**המנהל**" – מנכ"ל/ית המועצה או מי מטעמם שהוסמך על ידם לעניין חוזה זה, כולו או מקצתו;

"**גזבר המועצה**" – גזבר המועצה או מי מטעמו שהוסמך על ידו לעניין חוזה זה, כולו או מקצתו;

"**השירותים**" – ביצוע השירותים המפורטים בהסכם זה או בנספחיו;

"**התמורה**" – התמורה לה יהא זכאי מנהל יחידת פרוייקטים הנדסיים בגין אספקת השירותים;

"**מחלקה**" – אגף מאגפי המועצה, או מחלקה במועצה, כפי שייקבע ע"י המנהל;

1. **מהות ההסכם**
	1. מנהל יחידת פרוייקטים הנדסיים ייתן למועצה את השירותים כפי שפורטו לעיל במבוא להסכם זה.
	2. מנהל יחידת פרוייקטים הנדסיים מצהיר, כי הוא בעל היכולת המקצועית ליתן את השירותים כאמור בהסכם זה למועצה באופן הטוב ביותר. מנהל יחידת פרוייקטים הנדסיים יחווה דעתו בתחום מומחיותו לגבי כל שלב בפרויקט בהתאם לדרישות המועצה ו/או מי מטעמה.
	3. מנהל יחידת פרוייקטים הנדסיים מצהיר, כי הוא אינו בעל ניגוד עניינים ו/או בעל טובת הנאה כלשהי ביחס לגורם כלשהו, הקשור לפרויקט לרבות לכל גורם במועצה מקומית נחף.
	4. מנהל יחידת פרוייקטים הנדסיים מצהיר, כי אין לו מניעה בדין להתקשר ולספק את השירותים למועצה.
2. **עבודות מנהל יחידת פרוייקטים הנדסיים**
	1. על מנהל יחידת פרוייקטים הנדסיים להעניק ולספק למועצה את כל השירותים שבתחום מומחיותו הדרושים לה לטובת קידום ענייני המועצה, בין אם במישרין ובין אם בעקיפין ובכלל זאת את השירותים שלהלן והשירותים המפורטים בנספחים להסכם זה:
		1. השירותים כפי שפורטו לעיל במבוא להסכם זה.
		2. כל מטלה ו/או פעולה נוספת ו/או נלווית, הנדרשת לשם השגת היעדים וביצוע המשימות לטובת קידום ענייני המועצה, בהתאם ללוח הזמנים שייקבע ע"י המועצה.
	2. עבודות מנהל יחידת פרוייקטים הנדסיים תיעשה בהתאם להנחיות המנהל.
	3. מוסכם ומובהר בזאת, כי אין בפירוט השירותים, כדי למצות את חובותיו של מנהל יחידת פרוייקטים הנדסיים לעניין הסכם זה, והוא יהא חייב לבצע כל מטלה ודרישה נוספת שאינה במסגרת הפירוט הנ"ל, בכל שלב משלבי עבודתו, עפ"י דרישת המנהל, לרבות שינויים, תוספות והבהרות ביחס לעבודת מנהל יחידת פרוייקטים הנדסיים, ובלבד שתהא המטלה הנדרשת בתחום עבודת מנהל יחידת פרוייקטים הנדסיים, הנלווית אליה ובקשר אליה.
	4. מאידך, מוסכם בזאת כי אין כל חובה על המועצה לכלול בעבודת מנהל יחידת פרוייקטים הנדסיים את כל המפורט לעיל. המועצה תהא זכאית לדרוש ממנהל יחידת פרוייקטים הנדסיים לבצע את עבודתו במתכונת חלקית הכוללת רק חלק מהמטלות המפורטת לעיל.
	5. על מנהל יחידת פרוייקטים הנדסיים ליתן את השירות תוך תיאום עם המנהל וכל הגורמים הרלבנטיים במועצה ובאזורים ובאתרים הרלוונטיים לפרויקט.
	6. מנהל יחידת פרוייקטים הנדסיים מצהיר ומסכים, כי אין המועצה מתחייבת כלפיו להיקף עבודה כלשהו. ההחלטה אם לקבל את השירותים כולם או חלקם הינה בשיקול דעתה הבלעדי של המועצה, ולמנהל יחידת פרוייקטים הנדסיים לא תהיינה כל טענות ו/או ציפיות ו/או דרישות ו/או תביעות כספיות ו/או אחרות, בשל החלטת המועצה על ביצוע ו/או אי ביצוע של חלק מהשירותים.
3. **תחילת ביצוע והיקף העסקה**
	1. מנהל יחידת פרוייקטים הנדסיים יחל בביצוע ומתן השירותים עם חתימת הסכם זה ויבצעם ברציפות ובקצב הדרוש עד לסיומם ולטובת קידום וסיום ביצוע השירותים נשוא הסכם זה.
	2. תקופת מתן השירותים תהיה החל מ-\_\_\_\_\_\_\_\_\_\_\_\_\_\_\_ ועד \_\_\_\_\_\_\_\_\_\_\_\_\_\_ (כפוף להרשאה התקציבית). בתום תקופת ההתקשרות ובהסכמת מורשי החתימה של המועצה מראש ובכתב, נתונה אופציה למועצה להארכת תקופת ההתקשרות עם מנהל יחידת פרוייקטים הנדסיים במידה ותתקבל הארכה להרשאה התקציבית לתקופה נוספת על ידי מנהל התכנון.
	3. מובהר בזאת, למען הסר ספק, כי למנהל יחידת פרוייקטים הנדסיים לא מוקנית מכוח הסכם זה כל בלעדיות ביחס לתחום מומחיותו, והמועצה תהא רשאית להעסיק, במקביל להעסקת מנהל יחידת פרוייקטים הנדסיים, על פי שיקול דעתה הבלעדי, יועצים נוספים בתחום זה במהלך תקופת ההסכם ובכל עת.
	4. תחילת ביצוע העבודה יהיה בכפוף למסירת הזמנה המאושרת על ידי כל מורשי החתימה של המועצה.
4. **פיקוח, כפיפות ודיווח**
	1. מנהל יחידת פרוייקטים הנדסיים יהיה כפוף להוראות המנהל בכל הקשור לביצוע השירותים נשוא ההסכם. בכלל זה יהיה מנהל יחידת פרוייקטים הנדסיים חייב לתקן כל פגם וליקוי ולבצע כל שינוי ו/או הנחיה בנוגע לשירותים נשוא ההסכם, בהתאם לנדרש על ידי המנהל וללא כל תוספת תמורה.
	2. מבלי לגרוע מכלליות האמור לעיל רשאי יהא המנהל לבקר בכל שעה במשרדי מנהל יחידת פרוייקטים הנדסיים או בפרויקט שהוא מבצע כדי לעקוב אחרי ביצוע עבודת מנהל יחידת פרוייקטים הנדסיים ולקבל הסברים בגינה ובלבד שהדבר ייעשה בשעות סבירות.
	3. כמו כן, מתחייב מנהל יחידת פרוייקטים הנדסיים למסור למנהל כל מסמך ו/או מידע אחר שיידרש לו, עפ"י שיקול דעתו הבלעדי, באשר לאופן מתן השירותים וכיו"ב.
5. **גדר סמכויותיו של מנהל יחידת פרוייקטים הנדסיים.**
	1. מובהר בזאת כי מנהל יחידת פרוייקטים הנדסיים אינו בבחינת סמכות מחליטה ופוסקת במועצה כלפי גורם כלשהו בקשר לעבודת מנהל יחידת פרוייקטים הנדסיים. מנהל יחידת פרוייקטים הנדסיים אינו רשאי להורות דבר באופן עצמאי ושלא על דעת המנהל או כל גורם אחר במועצה שהינו בעל סמכות בעניין הנדון.
	2. מבלי לגרוע מכלליות האמור לעיל, אין מנהל יחידת פרוייקטים הנדסיים רשאי לעשות כל שינוי ו/או פעולה אחרת שיביאו להגדלת הוצאותיה של המועצה, אלא באישורה מראש ובכתב של המועצה החתום ע"י מורשי החתימה מטעמה.
	3. מנהל יחידת פרוייקטים הנדסיים מצהיר בזאת כי היה ופעל בניגוד לקבוע לעיל יהא אחראי אישית כלפי המועצה בגין כל הוצאה שתוציא מעבר למתוכנן עקב מחדליו ו/או פעולתו האסורה, ויחוייב לשפותה בגין כך עבור מלוא סכום ההוצאה הנוסף שהוציאה, וזאת מבלי לפגוע בכל סעד ותרופה שזכאית להם המועצה מכח כל דין או הסכם.
6. **התמורה**
	1. תמורת ביצוע ומתן השירותים על ידי מנהל יחידת פרוייקטים הנדסיים במלואם, לשביעות רצון המועצה ובהתאם להוראות הסכם זה, תשלם המועצה לנותן השירות הסך שיתקבל בגין העסקתו מהמשרד הממשלתי המממן.
	2. מובהר ומוסכם בזאת כי תנודות במדדים מכל סוג שהוא, בריבית, בשכר עבודה, במיסים, בארנונות ובתשלומים אשר על מנהל יחידת פרוייקטים הנדסיים לשלם עפ"י כל דין או הסכם, לא ישנו את גובה שכר הטרחה לו זכאי מנהל יחידת פרוייקטים הנדסיים עפ"י ההסכם אלא אם נאמר במפורש אחרת בהסכם.
	3. מובהר בזאת, למען הסר ספק, כי בגין כל שירות שיינתן ע"י מנהל יחידת פרוייקטים הנדסיים שלא במסגרת השירותים המוזמנים בהסכם זה וכי אם יבצע מנהל יחידת פרוייקטים הנדסיים עבודות מבלי שנדרש לכך במפורש ובכתב ע"י המנהל ובאישור מורשי החתימה של המועצה – לא יהא הוא זכאי לכל תמורה/שכר טרחה עבור עבודתו זו, והוא לא יהא רשאי לתבוע מהמועצה כל תשלום נוסף העולה על התמורה הנקובה לעיל.
	4. מובהר בזאת, כי התמורה כמפורט לעיל בסעיף זה, מהווה תמורה כוללת ומלאה בגין כל מרכיבי העבודה ולרבות כל פעולה ומטלה נלוות המתבצעת במסגרתה ע"י מנהל יחידת פרוייקטים הנדסיים מכוח ההסכם, וכי אין מנהל יחידת פרוייקטים הנדסיים זכאי לכל תמורה ו/או תשלום נוסף שהוא בגין שכר טרחה ו/או החזר הוצאות לרבות הוצאות נסיעה ו/או הוצאות רכב ו/או ריביות והפרשי הצמדה כלשהם, או בגין כל עילה אחרת.
	5. מנהל יחידת פרוייקטים הנדסיים מודע לכך, כי קבלת התשלום הינה כנגד דו"חות ביצוע.
	6. מנהל יחידת פרוייקטים הנדסיים ינפיק למועצה חשבונית מס בגין כל תקבול שיתקבל אצלו ממנה.
	7. כמו כן מודגש, כי לא תשולם כל תוספת בעבור היקף שירותים העולה על היקף השירותים המפורט בהסכם זה, אלא אם אישרה המועצה, במפורש ובכתב בתוספת להסכם זה ו/או בהסכם נוסף את הזמנתם של השירותים הנוספים בתמורה נוספת, והתוספת להסכם זה ו/או ההסכם הנוסף הוחתמו בחותמת המועצה ונחתמו ע"י מורשי החתימה של המועצה כדין.
7. **אופן תשלום התמורה**
	1. עם התגבשות זכותו של מנהל יחידת פרוייקטים הנדסיים לקבל חלק משכר הטרחה הנקוב לעיל על פי השלבים והפירוט הקבועים בהסכם, יגיש מנהל יחידת פרוייקטים הנדסיים חשבון למועצה בגין אותו שלב, בצירוף המסמכים כדלקמן:
8. פירוט העבודות והמטלות שבוצעו על ידו ביחס לשלב העבודה הרלבנטי.
9. אישור מנהל יחידת פרוייקטים הנדסיים והמנהל על השלמת אותו חלק בשירות, כמפורט לעיל. מובהר, כי רק סיום מלא וסופי של ביצוע אותו שלב יזכה את מנהל יחידת פרוייקטים הנדסיים בשכ"ט הנקוב לאותו שלב, כאשר השלמה חלקית לא תזכה את מנהל יחידת פרוייקטים הנדסיים בשכ"ט כאמור.
	1. מובהר בזאת כי העברת התשלום מותנית בקבלת חשבונית מטעם מנהל יחידת פרוייקטים הנדסיים וחשבונית זיכוי (אם נחוץ) בגובה ההפרש בין החשבון שהוגש על ידי מנהל יחידת פרוייקטים הנדסיים לבין הסכום שאושר על ידי גזבר המועצה.
	2. במידה וחל פיגור בהמצאת החשבוניות האמורות, יימנה פרק הזמן האמור לתשלום ממועד קבלת החשבונית וחשבונית הזיכוי אצל גזבר המועצה, וזאת מבלי שייחשב הדבר כהפרת ההסכם מצד המועצה.
	3. המנהל יבדוק את החשבון, יאשרו, כולו או מקצתו, או שלא יאשרו כלל, ויעבירו לגזבר המועצה, וזאת תוך 14 ימים ממועד המצאתו ע"י מנהל יחידת פרוייקטים הנדסיים, בצירוף צו התחלת עבודה ובצירוף חשבונית המס מטעם מנהל יחידת פרוייקטים הנדסיים על הסכום המאושר לתשלום.
	4. גזבר המועצה יבדוק את החשבון וישלם למנהל יחידת פרוייקטים הנדסיים את הסכום המאושר על ידו לתשלום מתוך התמורה נשוא החשבון, 45 יום לאחר המועד בו התקבל אצלו החשבון ובכפוף להמצאת חשבונית מס וחשבונית זיכוי (אם נחוץ) מטעם מנהל יחידת פרוייקטים הנדסיים. מובהר בזאת כי המצאת החשבונית הינה תנאי לתשלום התמורה וכי 45 הימים לתשלום ימנו החל מיום המצאת חשבונית המס לגזבר המועצה.
	5. על אף האמור לעיל, איחור של עד 30 יום מהמועד הנקוב לתשלום לעיל, לא יחשב כהפרת ההסכם ולא יהא בו כדי להטיל על המועצה חובת שתלום פיצוי ו/או תשלומי פיגורים מכל סוג ומין שהוא.
	6. בגין כל תשלום שישולם באיחור תשלם המועצה למנהל יחידת פרוייקטים הנדסיים ריבית חשב עלפי הריבית הנהוגה אצל החשב הכללי באוצר ותעודכן מעת לעת, וזאת החל מהיום ה- 31 שלאחר המועד האחרון הנקוב לתשלום כקבוע לעיל.
	7. מוסכם כי תשלום התמורה כפוף לכך שמנהל יחידת פרוייקטים הנדסיים יספק למועצה את מלוא השירותים עפ"י הסכם זה. לפיכך, אם מסיבות התלויות במנהל יחידת פרוייקטים הנדסיים הוא יפסיק את מתן השירותים והמועצה תבטל את ההסכם בשל ההפסקה האמורה, לא יהיה מנהל יחידת פרוייקטים הנדסיים זכאי אלא לתמורה ביחסית בגין השירותים שסיפק עד למועד ההפסקה.
	8. מוסכם בזאת כי ההוראות שלעיל יחולו בשינויים המחוייבים ולפי העניין, במקרה של ביטול ההסכם עפ"י הקבוע בהסכם זה, או מכוח כל עילה וזכות אחרת מכוח כל הסכם או דין, וזאת ביחס לתמורה החלקית המגיעה למנהל יחידת פרוייקטים הנדסיים עבור התקופה שעד מועד ביטול ההסכם.
	9. שילמה המועצה למנהל יחידת פרוייקטים הנדסיים סכום העולה על הסכום המגיע לו, ישיב מנהל יחידת פרוייקטים הנדסיים למועצה את הסכום העודף כאמור, בתוספת הפרשי הצמדה עד להעברתו לידי המועצה בפועל, וזאת מיד עם קבלת דרישה בכתב לכך על ידי המועצה, ולא יאוחר מ- 7 ימים מיום קבלת הדרישה.
10. **תשלום מותנה בקבלת תקציב**
	1. על אף כל האמור לעיל, ולמרות כל אשר צויין בכל מקום אחר בחוזה זה או בתנאי המכרז, מוסכם בזאת, כי התמורה עבור מתן השירותים נשוא חוזה זה, תועבר למנהל יחידת פרוייקטים הנדסיים אך ורק לאחר קבלת הכספים מהגוף המממן ובהתאם להנחיותיו בדבר תשלומים. איחור בתשלום הנובע מעיכוב העברת הכספים מהגוף המממן לא תיחשב כאיחור בתשלום עפ"י החוזה שלעיל ואינה מהווה בשום צורה שהיא עילה לעיכוב או ביטול מתן השירות ע"י מנהל יחידת פרוייקטים הנדסיים. לא תישמע טענה מצד מנהל יחידת פרוייקטים הנדסיים שהעיכוב בקבלת הכספים מהגוף המממן נבע מטעות ו/או רשלנות ו/או פעולה בזדון מצידה של המועצה. אין נפקא מינא מדוע נגרם העיכוב.
	2. מנהל יחידת פרוייקטים הנדסיים מצהיר כי ידוע לו והוא מסכים כי גם אם יבצע עבודה קיימת אפשרות שלא יקבל תמורה בגין אותה עבודה, זאת כי המשרד המממן לא העביר את הכספים המיועדים למימון עבודתו. העבודה הינה בשיטת "גב אל גב", כאשר רק תקבול בפועל של כספי התמיכה במועצה יזכה את מנהל יחידת פרוייקטים הנדסיים בתמורה לעבודתו.
11. **שמירת סודיות והגנה על הפרטיות**
	1. על מנהל יחידת פרוייקטים הנדסיים תחול חובת סודיות לגבי כל מידע אשר יגיע לידיעתו בקשר עם ביצוע הסכם זה. מנהל יחידת פרוייקטים הנדסיים ימנע מלהעביר לאחר כל מידע כאמור, אלא אם קיבל על כך את אישור המנהל מראש ובכתב.
	2. עוד מובהר כי על מנהל יחידת פרוייקטים הנדסיים, עובדיו ו/או כל הבא מטעמו חלות במתן השירותים לפי הסכם זה הוראות חוק הגנת הפרטיות, תשמ"א-1981. לפיכך, מתחייב מנהל יחידת פרוייקטים הנדסיים שלא לגלות לכל צד שלישי כל מידע ו/או מסמך ו/או נתון שהגיע אליה עפ"י הסכם זה, אלא אם גילויו נחוץ לצרכי אספקת השירותים נשוא הסכם זה.
12. **רמה מקצועית ושמירת דינים**
	1. מנהל יחידת פרוייקטים הנדסיים מתחייב לספק את השירותים בנאמנות, במהימנות, בחריצות וברמה מקצועית גבוהה ביותר, והוא יהיה אחראי ללא סייג כלפי המועצה לטיב השירות שיינתן על ידו כל פי הסכם זה.
	2. מובהר בזאת, למען הסר ספק, כי אישור מפורש או משתמע של המנהל או מי מטעמה של המועצה את ביצוע השירותים או חלק מהם ו/או כל מסמך או מידע אשר ניתנו או הועברו בהתאם להסכם זה, לא ישחררו את מנהל יחידת פרוייקטים הנדסיים מאחריותו המקצועית המלאה, ואין בהם להטיל על המנהל ו/או המועצה אחריות כלשהי לטיב הבדיקה ו/או טיב השירותים שניתנו.
	3. מנהל יחידת פרוייקטים הנדסיים מצהיר בזאת כי ידוע לו שהינו נציגה ושליחה של המועצה, שהינה גוף ציבורי, לעניין האמור בהסכם זה והוא חב כלפיה חובת נאמנות כמתחייב ממעמד זה.
	4. מנהל יחידת פרוייקטים הנדסיים מצהיר ומתחייב לשמור ולקיים במהלך כל תקופת ההסכם את הוראות הדין ולפעול לפיהן בנוגע לכל מחויבויותיו מכוח הסכם זה.
13. **אי קיומם של יחסי עובד מעביד**
	1. למען הסר ספק מוצהר בזאת, כי מנהל יחידת פרוייקטים הנדסיים וכל מבצע עבודה מטעמו לא יחשבו כעובדי המועצה, ובשום מקרה לא יווצרו בין מנהל יחידת פרוייקטים הנדסיים ו/או עובדיו לבין המועצה כל יחסי עובד ומעביד.
	2. מבלי לגרוע מהאמור לעיל מוצהר ומוסכם בזה, כי היה וייקבע על ידי ערכאה מוסמכת, כי על אף האמור לעיל התקיימו יחסי עובד-מעביד בין המועצה לבין מנהל יחידת פרוייקטים הנדסיים ו/או מי מטעמו, יראו את הצדדים כאילו הסכימו מלכתחילה על תמורה כוללת בשיעור של 40% מסכום התמורה כשכר (להלן: "**התמורה המופחתת**"), ומנהל יחידת פרוייקטים הנדסיים מצהיר בזה כי התמורה המופחתת הנה שכר מלא והוגן עבור ביצוע מלוא התחייבויותיו על פי הסכם זה, אם וכלל שייקבע כי התקיימו יחסי עובד-מעביד כאמור.

במקרה כזה, מנהל יחידת פרוייקטים הנדסיים יחויב להשיב למועצה את מלוא הסכומים שקיבל בקשר עם הסכם זה מעבר לתמורה המופחתת (להלן: "**סכום ההשבה**") בתוספת הפרשי הצמדה למדד המחירים לצרכן וריבית מקסימאלית, ממועד תשלומים ועד למועד ההשבה בפועל, והמועצה תהא זכאית לקזז את סכום ההשבה מכל סכום שתחוב למנהל יחידת פרוייקטים הנדסיים על פי הסכם זה ו/או כל דין, לרבות כל סכום לו יהיה זכאי מנהל יחידת פרוייקטים הנדסיים עקב הקביעה על קיומם של יחסי עובד מעביד על פי פסיקת ערכאה מוסמכת כאמור.

1. **אחריות ושיפוי בנזיקין וביטוח**
	1. מוסכם בין הצדדים כי האחריות הבלעדית עברו השירותים תחול על מנהל יחידת פרוייקטים הנדסיים בלבד ולפיכך אישוריה של המועצה ו/או של המועצה לתוכניות ו/או למסמכים אחרים הקשורים בשירותים ו/או אשר הוכנו על ידי מנהל יחידת פרוייקטים הנדסיים על פי חוזה זה לא ישחררו את מנהל יחידת פרוייקטים הנדסיים מאחריות המקצועית המלאה הנ"ל ואין בכך כדי להטיל על המועצה ו/או על מי מטעמה אחריות כלשהי לטיב ו/או לכשרות ו/או לאיכות השירותים ו/או התוכניות ו/או המסמכים, כאמור.
	2. מנהל יחידת פרוייקטים הנדסיים יהיה אחראי לכל נזק ו/או הפסד ו/או הוצאה שיגרמו למועצה ו/או לצד שלישי בגין השירותים ו/או עקב כך שנשוא השירותים בשלמותן או בחלקן אינו משמש בצורה הולמת את המטרות שלשמן תוכננו ו/או יועדו.
	3. מנהל יחידת פרוייקטים הנדסיים יהיה אחראי כלפי המועצה לכל נזק ו/או אובדן אשר יגרמו לגוף ו/או לרכוש ו/או לציוד של המועצה ו/או של עובדיה ו/או של צד ג' כלשהו אשר נגרם עקב מעשה ו/או מחדל, טעות או השמטה של מנהל יחידת פרוייקטים הנדסיים ו/או עובדיו ו/או כל מי שפועל מטעמו, תוך כדי ביצוע השירותים או בקשר אליהם.
	4. מבלי לגרוע מכלליות האמור לעיל, מנהל יחידת פרוייקטים הנדסיים אחראי כלפי המועצה ו/או כלפי העובדים המועסקים על ידו ו/או כלפי כל אדם הפועל מטעמו ו/או כלפי צד שלישי כלשהו, לכל נזק לגוף או לרכוש או אובדן או נזק אחר מכל סוג שהוא שיגרם להם או לרכושם כתוצאה ו/או במהלך מתן השירותים, עקב מעשה או מחדל או טעות או השמטה של מנהל יחידת פרוייקטים הנדסיים או מי מטעמו.
	5. מנהל יחידת פרוייקטים הנדסיים פוטר את המועצה ו/או עובדיה ו/או הפועלים מטעמה מכל אחריות לכל אובדן או נזק הנמצא באחריות מנהל יחידת פרוייקטים הנדסיים כאמור לעיל.
	6. מנהל יחידת פרוייקטים הנדסיים מתחייב לשפות ו/או לפצות את המועצה על כל נזק שיגרם לה בעקבות הגשת תביעה ו/או דרישה שתוגש נגדה, לרבות, הוצאות משפטיות ואחרות בקשר לכך, בגין כל הנובע והקשור בהסכם זה ו/או בשירותים המוענקים למועצה, וזאת על פי דרישתה של המועצה ו/או על פי פסק דין של בית משפט מוסמך. המועצה תודיע למנהל יחידת פרוייקטים הנדסיים על נזק, תביעה ו/או דרישה כאמור וככל ותרצה בכך ולפי שיקול דעתה הבלעדי תוכל לאפשר לו להתגונן ולהגן על המועצה מפני התביעה או הדרישה על חשבונו.
	7. נשאה המועצה בתשלום ו/או הוצאה ו/או נזק ו/או הפסד שנגרמו לה ו/או לרכושה ו/או לצד שלישי, לרבות למנהל יחידת פרוייקטים הנדסיים ועובדיו, בגין ו/או עקב ו/או כתוצאה ממתן השירותים יהיה על מנהל יחידת פרוייקטים הנדסיים להחזיר למועצה, באופן מיידי, כל תשלום ו/או הוצאה, כאמור, ולשפותה על כל הנזקים ו/או ההפסדים כאמור לעיל.
2. **ביטול והפסקת ההסכם**
	1. על אף האמור בכל מקום אחר בהסכם זה, רשאית המועצה, בכל עת ומכל סיבה שתראה לה, ומבלי שתידרש לנמק את החלטתה ו/או ליתן למנהל יחידת פרוייקטים הנדסיים זכות להשמיע טענות כלשהן בטרם קבלת החלטתה, להביא הסכם זה, כולו או מקצתו, לידי סיום במתן הודעה בכתב מאת המנהל בת 30 ימים מראש, לפחות. בהינתן הודעה כאמור יסתיים ההסכם בתאריך שיהיה נקוב בהודעה (להלן: "**מועד סיום ההתקשרות**").
	2. הובא ההסכם לידי גמר בהתאם לפיסקה שלעיל, תשלם המועצה למנהל יחידת פרוייקטים הנדסיים בעד השירותים שסופקו עד למועד סיום ההתקשרות את חלקו מתוך התמורה, ככל שהתגבשה זכותו לקבלתה, כפי שתקבע ע"י המנהל, בהתחשב בערך היחסי של השירותים שבוצעו עד לאותו מעד, בכפוף לזכותה לקיזוז.
	3. מנהל יחידת פרוייקטים הנדסיים מאשר ומסכים כי תשלום בהתאם לאמור בסעיף זה יהווה סיפוק של מלוא תביעותיו וסילוק כל נזק ו/או הפסד ו/או אובדן רווח צפוי, לרבות פגיעה במוניטין, ו/או הוצאות שנגרמו ו/או יגרמו לו מחמת סיום ההתקשרות כאמור, ואין ולא יהיו לו דרישות נוספות כלשהן מהמועצה בגין סיום ההתקשרות.
	4. נבצר ממנהל יחידת פרוייקטים הנדסיים לספק את מלוא השירותים עפ"י הסכם זה, מכל סיבה שהיא, תהא המועצה רשאית למסור את אספקת השירותים לצד שלישי כלשהו, לפי ראות עיניה של המועצה, ומנהל יחידת פרוייקטים הנדסיים מתחייב לספק לאותו צד שלישי את כל הסיוע, המסמכים והמידע, עפ"י דרישת המועצה, על מנת שיוכל להמשיך באספקת השירותים.
	5. למען הסר ספק מודגש שביטול ההסכם בנסיבות האמורות לא יזכה את מנהל יחידת פרוייקטים הנדסיים בכל פיצוי ו/או תמורה נוספת, למעט התמורה המגיעה לו כמפורט לעיל, בשינויים המחוייבים, והוא מוותר בזאת על הזכות לתבעם.
	6. בנוסף על האמור לעיל בהסכם זה ומבלי לגרוע ממנו ו/או מכל דין, תהא המועצה רשאית לבטל את ההסכם בכל אחד מהמקרים הבאים:
3. הופרה על ידי מנהל יחידת פרוייקטים הנדסיים אחת או יותר מהתחייבויותיו האמורות בהסכם זה, והפרה זו לא תוקנה תוך הזמן שקצב לכך המנהל בהתראתו בכתב למנהל יחידת פרוייקטים הנדסיים.
4. ניתנה התראה על ידי המנהל למנהל יחידת פרוייקטים הנדסיים על כך שמנהל יחידת פרוייקטים הנדסיים אינו מתקדם באספקת השירותים בצורה נאותה, ומנהל יחידת פרוייקטים הנדסיים לא נקט בתוך 7 ימים מתאריך קבלת ההתראה בצעדים המבטיחים לדעת המנהל את אספקת השירותים במועד שנקבע.

בוטל ההסכם בנסיבות האמורות לעיל, לא יהיה מנהל יחידת פרוייקטים הנדסיים זכאי לכל תשלם בעד השירותים לבד מתשלום, כפי שיאושר על ידי המנהל עבור אותו חלק של השירותים שבוצע ללא פגם.

* 1. מבלי לגרוע מהאמור לעיל ובנוסף לכך לכל הוראה אחרת בהסכם, יחשב מנהל יחידת פרוייקטים הנדסיים כמי שהפר את ההסכם הפרה יסודית ולמועצה תהא הזכות לבטלו בקרות אחד מן האירועים הבאים:
1. מונה למנהל יחידת פרוייקטים הנדסיים כונס נכסים מכוח כל דין ו/או נאמן ו/או נאמן זמני ו/או הוכרז כפושט רגל , או – אם הינו תאגיד- ניתן לגביו צו פירוק ו/או מונה מפרק ו/או מפרק זמני;
2. נגד מנהל יחידת פרוייקטים הנדסיים או מי מטעמו נפתחה חקריה פלילית או הוגש נגדו כתב אישום, או הורשע בנוגע למעשים, שהרשעה לגביהם הינה בבחינת עבירה שיש עימה קלון;
3. מנהל יחידת פרוייקטים הנדסיים או מי מטעמו נתפס או נחשד בגניבה, בלקיחת שוחד, או בכל מעשה מרמה;
4. הוכח למועצה כי מנהל יחידת פרוייקטים הנדסיים אינו מסוגל לעמוד בדרישות ההסכם מסיבה בריאותית, כספית, טכנית או מכל סיבה אחרת.

יודגש ויובהר, אין המקרים המנויים לעיל כעילות ביטול החוזה בבחינת רשימה סגורה ואין במנייתם כדי לגרוע מזכות המועצה לבטל את החוזה מכוח כל עילה שבדין או מכוח הוראה אחרת בחוזה זה, ובכלל זה לבטל את החוזה עקב הפרתו על ידי מנהל יחידת פרוייקטים הנדסיים.

* 1. בוטל ההסכם, תיעשה התחשבנות הסופית בין הצדדים ביחס לתמורה שנותרה לתשלום ו/או ששולמה ביתר לפי העניין.
	2. בכל מקרה של ביטול ההסכם כאמור לעיל ו/או מכוח כל דין ו/או הסכם תחולנה ההוראות הבאות:
1. זכויותיה של המועצה, חובותיו של מנהל יחידת פרוייקטים הנדסיים לא יפגעו, כל אלה יישארו בתוקפם המלא, כאילו לא בוטל החוזה.
2. המועצה תוכל לדרוש את תשלומי הביטוחים של מנהל יחידת פרוייקטים הנדסיים למטרת ביצוע השירותים באמצעות מתכנן אחר או לכל מטרה אחרת.
3. המועצה תהא רשאית לעכב בידיה כל מיטלטלין, השייכים למנהל יחידת פרוייקטים הנדסיים.
4. המועצה תהא פטורה מתשלום כל שכר, תמורה או פיצוי כלשהם למנהל יחידת פרוייקטים הנדסיים בעד שימוש בתוכניות ובמסמכים אחרים הקשורים בחלק עבודת מנהל יחידת פרוייקטים הנדסיים שכבר נעשתה.
5. מובהר בזאת למען הסק ספק כי המועצה לא תהא חבה בשום אופן בפיצוי, שיפוי או כל תשלום אחר למנהל יחידת פרוייקטים הנדסיים מעבר למפורט לעיל, עקב הבאת ההסכם לידי גמר כאמור.
	1. מובהר בזאת כי אין בכל האמור לעיל כדי לגרוע מכל סעד או תרופה להם זכאית המועצה מכוח כל דין או הסכם מעבר לקבוע לעיל, לרבות הסעדים והתרופות המוקנים לה כנגד הפרות יסודיות של החוזה.
	2. בוטל ההסכם בנסיבות האמורות בסעיף זה תהא המועצה רשאית למסור את המשך אספקת השירותים לכל צד שלישי, לפי ראות עיניה, ולצורך זה להשתמש בתוכניות, חוות דעת, טיוטות וכיו"ב שהוכנו על ידי מנהל יחידת פרוייקטים הנדסיים עד לביטול ההסכם.
6. **איסור המחאת זכויות ו/או חבויות**
	1. מוסכם בזאת בין הצדדים, כי כל התחייבויותיו של מנהל יחידת פרוייקטים הנדסיים מכח הסכם זה הינן מכוח מומחיותו המקצועית ולפיכך הינן אישיות ועליו לבצען בעצמו.
	2. מנהל יחידת פרוייקטים הנדסיים אינו רשאי להמחות את זכויותיו או חובותיו או חלק מהן מכוח הסכם זה או כל חלק ממנו, לאחר או לאחרים וכן אין הוא רשאי להעביר או למסור לאחר כל זכות או חובה הנובעת מחוזה זה, אלא בהסכמת המועצה בכתב ומראש. "המחאה" – לרבות העברת 25% ומעלה מהון מניות תאגיד ממי שהחזיק בו במועד חתימת מנהל יחידת פרוייקטים הנדסיים על ההסכם לאחר או לאחרים.
	3. העביר מנהל יחידת פרוייקטים הנדסיים זכויותיו או חובותיו על פי החוזה, או מקצתן, או מסר את ביצועם של שירותים כלשהם לאחר, כולם או מקצתם, יישאר אחראי להתחייבויותיו המוטלות עליו עפ"י החוזה על אף ההסבה האמורה, ומבלי שיהא בכך כדי לפגוע בזכויותיה של המועצה כלפי הגורם הנמחה.
	4. המועצה תהא רשאית להמחות זכויותיה או חובותיה מכוח ההסכם לכל גורם אחר שתמצא לנכון – בכפוף להבטחת שמירת זכויותיו של מנהל יחידת פרוייקטים הנדסיים עפ"י הסכם זה.
7. **עיסוק בהרשאה וניהול ספרים כדין**
	1. מנהל יחידת פרוייקטים הנדסיים מצהיר בזאת, כי ברשותו תעודת "עוסק מורשה" תקפה לפי חוק מס ערך מוסף, תשל"ו-1975.
	2. מנהל יחידת פרוייקטים הנדסיים מצהיר, כי הוא מנהל ספרים כדין וכי הוא פועל במסגרת עבודתו נשוא הסכם זה כנדרש על פי כל דין כלפי שלטונות המס ובכלל, וכי ימשיך ויעשה זאת במהלך כל תקופת חלותו של הסכם זה.
	3. מנהל יחידת פרוייקטים הנדסיים מצהיר ומתחייב כי הוא מנהל תיק ניכויים כדין לכל עובדיו, כי הוא מפריש עבורם את כל ההפרשות הנדרשות על פי הדין וכי הוא ימשיך ויעשה כן בכל תקופת חלותו של הסכם זה.
	4. במעמד חתימתו על הסכם זה וכן בסמוך לכל שנת כספים חדשה ימציא מנהל יחידת פרוייקטים הנדסיים למועצה אישור על שיעור/פטור מניכוי מס במקור מטעם פקיד השומה האזורי. מוסכם בזאת כי במידה ולא יומצא למועצה אישור כאמור במועד, לא יהא זכאי מנהל יחידת פרוייקטים הנדסיים לכל החזר מהמועצה בגין סכומי מס שנוכו מהתמורה שהינו זכאי לה בהיעדר אישור כאמור, וזאת על אך שימציא בדיעבד את האישור.
	5. בנוסף לאמור לעיל ימציא מנהל יחידת פרוייקטים הנדסיים למועצה במעמד חתימתה של ההסכם טופס עדכון פרטי חשבונו בבנק. הטופס יהא חתום ע"י מנהל יחידת פרוייקטים הנדסיים ומאושר ע"י רו"ח או עו"ד מטעמו, וכן מאושר ע"י הבנק בחתימת מורשי החתימה מטעמו.
	6. מובהר בזאת כי אם עוכב תשלום כלשהו המגיע למנהל יחידת פרוייקטים הנדסיים מחמת היעדרו של טופס כאמור ו/או מחמת פרטים מתאימים החסרים בטופס זה, לא יהא עיכוב כאמור בבחינת הפרת ההסכם מטעם המועצה, ומנהל יחידת פרוייקטים הנדסיים לא יהא זכאי לכל תשלום נוסף בגין העיכוב עבור הפרשי הצמדה, ריבית וכיו"ב.
8. **התנאה על זכות יוצרים**
	1. למועצה מוקנית מכח הסכם זה זכות הבעלות והשימוש בתוכניות, במסמכים, בחוו"ד ובדו"חות נשוא הסכם זה, שהוכנו ע"י מנהל יחידת פרוייקטים הנדסיים, ולא תישמע טענה מצד מנהל יחידת פרוייקטים הנדסיים כלפי המועצה להפרת זכות היוצרים שלו בגין כל שימוש שתעשה המועצה בתוכניות או במסמכים אלו.
	2. המועצה תהא זכאית להשתמש בתוכניות ובמסמכים שהוכנו ע"י מנהל יחידת פרוייקטים הנדסיים במסגרת עבודת מנהל יחידת פרוייקטים הנדסיים גם טרם סיום עבודתו ו/או התיקונים ו/או ההשלמות ו/או השינויים הנדרשים.
9. **הופעה בבתי המשפט**
	1. מנהל יחידת פרוייקטים הנדסיים מתחייב כי בכל מקרה בו יהיה קיים הצורך בהופעתו בבית משפט מטעם המועצה ביחס לשירותים נשוא הסכם זה –יעשה מנהל יחידת פרוייקטים הנדסיים כן וייתן מנהל יחידת פרוייקטים הנדסיים את עדותו.
10. **ויתור**
	1. ויתר אחד הצדדים למשנהו על זכות מזכויותיו או על ביצוע חובה שחייב היה הצד השני לבצע מכוח דין או הסכם לא ישתמע מוויתור זה כי הוא יחול אוטומטית במקרה עתידי דומה ולא יהא בו משום תקדים כלשהו למקרה עתידי כאמור.
	2. כל ויתור, ארכה או הנחה מטעם אחד הצדדים לא יהיו בתוקף אלא אם נעשו מראש ובכתב ונחתמו על ידי הצדדים לחוזה זה.
11. **פרשנות**
	1. חוזה זה ממצה את כל אשר הוסכם ע"י הצדדים ואת היחסים המשפטיים ביניהם והוא מבטל כל חוזה או הסדר קודם ביניהם. הצדדים מצהירים כי אין ולא היו מצגים אחרים והם לא יסתמכו על מצגים שנעשו, ככל שנעשו, קודם לחתימת חוזה זה.
	2. כותרות הסעיפים בחוזה זה הוכנסו לשם נוחות בלבד ולא יהיה להם כל משקל בפרוש החוזה.
	3. לא יהיה תוקף לכל שינוי או תיקון לחוזה זה או לחלק ממנו, אלא אם נעשה השינוי או התיקון בכתב ונחתם ע"י כל אחד ממורשי החתימה של הצדדים לחוזה.
12. **סמכות שיפוטית בלעדית וייחודית**
	1. הסמכות המקומית בכל המחלוקות שיתגלו בין הצדדים בקשר עם הסכם זה תהיה אך ורק לבתי המשפט המוסמכים במחוז חיפה בלבד, על פי סמכותם העניינית.
13. **חשב מלווה**
	1. מנהל יחידת פרוייקטים הנדסיים מצהיר בזה כי ידוע לו שלמועצה מונה חשב מלווה אשר הוענקו לו מלוא הסמכויות בהתאם לסעיף 142ג לפקודת העיריות [נוסח חדש] וכי חתימתו על חוזה זה הנה תנאי לתוקפו. חוזה שייחתם ללא חתימת החשב המלווה בטל מעיקרו ולא יחייב את המועצה בהתחייבות כספית כלשהי והוא נעדר כל תוקף משפטי.
14. **כתובות והודעות**
	1. כתובות הצדדים הינם כמפורט בכותרת לחוזה.
	2. מסמך או הודעה לעניין חוזה זה ישלחו בדואר רשום לפי כתובת הצדדים וכל מסמך שנשלח בדואר רשום כאמור, יראו אותו כאילו נתקבל ע"י הנמען עם תוך 5 ימים מתאריך מסירתו לבית הדואר.

ולראיה באנו על החתום

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

חותמת המועצה חותמת מנהל יחידת פרוייקטים הנדסיים

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

ראש המועצה חתימת מנהל יחידת פרוייקטים הנדסיים

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

גזבר המועצה

\_\_\_\_\_\_\_\_\_\_\_\_\_\_\_\_

חשב מלווה

**אישור מחלקת הנהלת החשבונות**

הרינו לאשר כי בוצע שריון תקציבי לחוזה זה.

\_\_\_\_\_\_\_\_\_\_\_\_\_\_\_\_\_\_\_\_\_\_

מחלקת הנהלת החשבונות

**אישור היועץ המשפטי של המועצה**

חוזה זה הוכן ונבדק על ידי ובהתאם לסמכותי עפ"י סעיף 7 לחוק הרשויות המקומיות (ייעוץ משפטי), תשל"ו- 197. אני מאשר בזה כי אין מניעה חוקית להתקשר עפ"י חוזה זה.

\_\_\_\_\_\_\_\_\_\_\_\_\_\_\_\_\_\_\_\_\_\_

סמואל דכואר – עו"ד

היועץ המשפטי של המועצה

**המועצה המקומית נחף**

**מכרז 03/2024**

**בחירת מנהל יחידת פרוייקטים הנדסיים**

# טופס ההצעה

**שם המציע: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**כתובת המציע: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**טלפון/נייד ופקס: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |
| --- | --- | --- |
| **אומדן** | **529,833 ש"ח** | **האומדן כולל מע״מ כחוק.**  |
| **הנחה** |  |  |
| **מחיר לאחר הנחה כולל מע"מ** |  |  |
|  |  |  |
|  |  |  |
| **אחוז מוצע במלים:**  |
| **המציע יצרף לטופס ההצעה את כל המסמכים המבוקשים במכרז לרבות אישור ניהול ספרים כחוק התקף ליום ההצעה.**  |

|  |  |  |
| --- | --- | --- |
| **תאריך** |  | **חתימת המציע וחותמת** |